人民力量

人民力量，係香港激進民主派政黨，由普羅政治學苑、選民力量、前綫、民主陣線合併而成，而家嘅話事人係梁家聲。

歷史
人民力量成立嘅目的，係要嚮第4屆香港區議會選舉狙擊「四民」。人民力量所講嘅「四民」，係支持香港2012年政改方案嘅民主黨、民協、民主動力同埋親中嘅民建聯。人民力量話「四民」出賣去五區公投嘅選民，要佢哋喺2011年區議會選舉「票債票償」。

不過喺2012年，民主陣線因為立法會出選問題退出。跟住立法會選舉後，黨入面兩個大佬黃毓民同蕭若元嘅不和浮面，黃毓民之後重拉大隊走人。陳偉業就同唔跟黃毓民一齊走嘅普羅政治學苑成員組咗進步民主連線。到2016年，前綫表示同人民力量路線越行越遠而退出，後來坊間有傳前綫其實喺出選問題上同人民力量傾唔埋欄至會退出。

2021年，隨住溫子眾4月尾退出人民力量，人民力量喺區議會唔止冇晒影響力，議席亦都清零，同年5月頭，慢必唔止退黨，兼且唔撈黨主席一職。

歷任主席
第一任主席係劉嘉鴻，第二任主席係袁彌明，第三任主席係陳志全。

香港立法會議員

香港區議會議員

人民力量-官方網站
人民力量- Community | Facebook
人民力量起動大會記者招待會You Tube
人民力量-遍地開花 | You Tube

香港政黨
香港民主派組織